Elämänkatsomustiedon tuntisuunnitelma

45min oppitunti on tarkoitettu 5.-6. luokkalaisille ja sen sisältöalue on YK:n lapsen oikeudet.

**Tavoitteet:**

Oppilaan:

* ohjata oppilas tuntemaan YK:n yleismaailmalliseen ihmisoikeuksien julistukseen perustuvaa ihmisoikeusetiikkaa, erityisesti lapsen oikeuksia
* Perehdytään lapsen oikeuksiin pohtien niiden toteutumista lähellä ja kaukana
* Ohjata oppilasta toimimaan erilaisten työtapojen kautta

Oppitunnin kulku:

* Aiheeseen motivointi: Aloitetaan tunti katsomalla Unicefin video Saima- tytöstä Bangladeshista, jolle kouluun pääsy ei ole itsestään selvyys. Video löytyy <https://www.youtube.com/watch?v=6EVuPe1JETg> (varmaan voi näyttää koulussa, koska linkki löytyy Unicefin sivuilta.) Näiti videoita on monia Unicefin sivuilla, mutta pienemmille lapsille jopa ehkä liian vaikeita käsitellä. (noin 5 min.)
* Lähdetään miettimään kolmea YK:n lasten oikeuksien kohtaa, jotka tulevat videosta eli lapsen oikeus koulunkäyntiin, lapsen oikeus leikkiin ja vapaa-aikaan ja se, että lapsi ei saa tehdä raskasta työtä.
* Otetaan näkökannaksi oikeuksien toteutuminen Suomessa ja köyhissä maissa. Keskustellaan asiasta ja tehdään ajatuskarttoja yhteisesti. Voidaan tehdä myös ryhmissä ajatuskarttoja(noin 10 min)
* Sen jälkeen ryhmä jaetaan luokka-asteittain tai ryhmiin(riippuen tietenkin ryhmän koosta) ja lähdetään käsittelemään asiaa draaman kautta. 5. luokkalaiset saavat tehdä noin viisi minuuttia kestävän pienen esityksen tai se voi olla still-kuvia, pantomiini esitys jne. Suomen näkökulmasta, kuinka nämä kolme oikeutta meillä toteutuu ja 6. luokkalaiset saman tehtävän jonkin köyhän maan lasten näkökulmasta.
* Tai jos on iso ET:n ryhmä niin jo ajatuskarttoja tehneet ryhmät saa tehdä omasta aiheestaan. Aikaa valmistautumiseen käytetään noin 10-15 minuuttia. Ryhmät käyttävät apuna yhdessä tehtyjä ajatuskarttoja.
* Kun esitykset ovat valmiita, ne katsotaan yhdessä. (noin 10 minuuttia)
* Lopussa keskustellaan esitysten pohjalta siitä, miten lasten oikeudet eroavat eri maissa (lähellä ja kaukana) ja mitä asialle voitaisiin tehdä, jotta juuri nämä lapsen oikeudet toteutuisivat myös köyhissä maissa. (noin 5-10 minuuttia)
* Seuraavilla tunneilla voidaan käsitellä oikeuksia, jotka eivät välttämättä myöskään Suomessa ole itsestään selvyyksiä.